stanford-oval/wikipedia huggingface dataset:
ג'סיקה צ'סטיין
הערות שוליים

↑  רשימת הזוכים והמועמדים לטקס פרסי גלובוס הזהב ה-74, 2017
↑  רן בוקר, ג'סיקה צ'סטיין ומים ביאליק על הסירוב לגנות את מעשי האונס: "אסור לקבל זאת", באתר ynet, 6 בדצמבר 2023
↑  J. Kim Murphy, Joaquin Phoenix, Cate Blanchett and More Stars Demand Joe Biden Call for Israel-Gaza Ceasefire: ‘Compassion Must Prevail’, Variety, ‏2023-10-20 (באנגלית אמריקאית)
↑  2024 Indie Spirit Awards: See the Complete List of Winners, Peoplemag (באנגלית)
| --- | --- |
בקרת זהויות :  NLI: 987007315736505171  PLWABN: 9810538455005606  BIBSYS: 10019358  BNE: XX5200678  BnF: cb16559602d (data)  CANTIC: a11550806  CiNii: DA18728293  GND: 1017437343  ISNI: 0000 0001 1971 7560  LCCN: no2011075749  LNB: 000297902  MusicBrainz: fccda009-a562-4ada-8e4a-dcedce1bfc4d  NKC: xx0153060  NLK: KAC2020K9436  NTA: 356383849  SUDOC: 158045262  VIAF: 170663632   WorldCat (עם VIAF): 170663632
אני לא מאמין, אני רובוט?!

| --- | --- |

כרזת הסרט
 בימוי:  טל גולדברג גל זלזניאק
 הופק בידי:  עמיר מנור
 תסריט:  טל גולדברג גל זלזניאק
 עריכה:  יפתח פאול שושן
 שחקנים ראשיים:  יותם ישי הילי ילון צחי גראד דרור קרן אינה בקלמן רוב שניידר דוד קיגלר נלי תגר
 צילום:  תומר שני
 מדינה:  ישראל ישראל
 הקרנת בכורה:  6 באוגוסט 2015
 משך הקרנה:  90 דקות
 שפת הסרט:  עברית
 סוגה:  קומדיה - מדע בדיוני
 תקציב:  1,540,593 ש"ח
 דף הסרט ב־IMDb
אני לא מאמין, אני רובוט?! (באנגלית: !OMG, I'm a Robot) הוא סרט קומדיה-מדע בדיוני ישראלי אשר יצא לאקרנים ב-6 באוגוסט 2015. את הסרט כתבו וביימו טל גולדברג וגל זלזניאק, הפיק עמיר מנור ("חיותה וברל"), צילם תומר שני ("נבלות") וערך יפתח פאול שושן ("בובי ואני", "רנו פסקל"). בין השחקנים המשתתפים בסרט: יותם ישי, הילי ילון, צחי גראד, דרור קרן, אינה בקלמן, יוסי מרשק, דוד קיגלר, נלי תגר, צמד הקומיקאים ליאור דובדבני ואילן קובץ' ובתפקיד "רובו-יוסף", הרובוט שומר המצוות, השחקן ההוליוודי רוב שניידר.
סרט זה החל כהפקה עצמאית דלת תקציב, כחלק מגל הסרטים החדשים יחסית לקולנוע הישראלי מסוגת האימה, הפנטזיה והמדע הבדיוני, ולקראת סיומו החלה לתמוך בו קרן הקולנוע הישראלי. בשנת 2015 היה הסרט מועמד לפרס אופיר על עיצוב אמנותי. בתחילת שנת 2016 הודיע "Sitges", פסטיבל סרטי הפנטזיה המפורסם, על מועמדותו של הסרט לתחרות הרשמית של הפסטיבל והסרט אף נרכש להפצה עולמית על ידי "Devilworks". בשנת 2017 הוקרן הסרט בשלל פסטיבלי סרטי ז'אנר ידועים כגון "Fantasporto", וזכה לביקורות נלהבות כשהוקרן בבכורה אמריקאית כסרט הפתיחה של פסטיבל הסרטים "Other Worlds" בטקסס. במהלך 2018 הסרט הופץ, שודר והוקרן באירופה (גרמניה, פולין ועוד), ארה״ב, ואסיה.
תקציר העלילה

עולמו של דני השברירי (יותם ישי) מתערער יום אחד כשהוא מגלה שהוא בכלל רובוט בעל כוחות על. כשחברה שלו (הילי ילון) נעלמת הוא יוצא למצוא אותה בעזרת הבוס שלו, גאון טכנולוגי ומטורף (צחי גראד), ואליהם מצטרף רובוט יהודי ממזרי ושומר מצוות (בקולו של רוב שניידר). אבל כוחות גדולים מהם זוממים להשתמש ביכולותיו הרובוטיות של דני לרעה. במסעו להצלת חברתו מגלה דני מהי גבריות אמיתית ומה בין אנשים לרובוטים.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| יותם ישי | דני ברנשטיין | גיבור הסרט |
| הילי ילון | נועה | חברתו לשעבר של דני, הנחטפת בתחילת הסרט |
| צחי גראד | גולדשמידט | הבוס של דני ומנכ"ל "גולד-הייטק" |
| אינה בקלמן | מאיה | השותפה של נועה |
| אורי יניב | יוסי | בריון המציק לדני |
| יוסי מרשק | הרצל | בריון המציק לדני |
| דרור קרן | דימיטרי | איש ניקיון בחברת ״גולד הייטק״ וחברו הטוב של דני |
| רוב שניידר (קול בלבד) | רובו-יוסף | רובוט שומר מצוות |
| נלי תגר | נטע |  |
| דבי לוין | הילה |  |
| דוד קיגלר | מוישל'ה |  |
| ליאור דובדבני |  | צמד שוטרים |
| אילן קובץ' |  | צמד שוטרים |
| גיא גיאור |  | עובר אורח עם כלב |
הקרנות בבתי קולנוע ובטלוויזיה בישראל

הסרט הוקרן בבתי הקולנוע בסינמה סיטי, פלאנט, רב חן ובבתי קולנוע נוספים ברחבי ישראל. הסרט שודר בערוץ הקולנוע הישראלי של Yes, בערוץ קומדי סנטרל, ערוץ טדי ועוד. כיום ניתן לצפות בסרט בהוט VOD, יס VOD וסלקום טיוי, כמו גם בפלטפורמה האינטרנטית Distrify.
הערות שוליים

↑  על פי ספר הקולנוע הישראלי
טאג'ין

| --- | --- |

 
 מאכלים
 סוג:  צלי קדירה 
 מוצא:  מגרב 
 מרכיבים עיקריים:  בשר 
 
טאג'ין ירקות וזיתים
טאג'ין (בערבית: طاجين, מילולית "סיר חרס") הוא מאכל ברברי צפון אפריקאי היסטורי הנקרא על שם כלי החרס בו הוא מבושל.
טאג'ין מסורתי מבושל על גבי גחלים. תבשיל הטאג'ין דומה לנזיד.
אטימולוגיה

קיימות תאוריות שונות לגבי מקור השם טאג'ין:
בפרסית טאח-צ'ין ته چین, מילולית : מונח על קרקעית (הסיר), התייחסות לאופן הבישול. טאצ'ין הוא מאכל פרסי עשוי אורז ובשר עוף או בקר. (ראו להלן טאג'ין תוניסאי).
בפרסית טאיין تیان - מחבת גדולה. מילה זו מתועתקת לערבית כטאג'ין או טאייג'ין.
מיוונית עתיקה: τάγηνον
סיר הטאג'ין

סיר הטאג'ין המסורתי עשוי חרס, לעיתים צבוע או מזוגג. הסיר עשוי שני חלקים: בסיס שטוח עגול עם דפנות נמוכות, ומכסה חרוטי או כיפתי המונח על הבסיס בזמן הבישול. המכסה מתוכנן כך שיחזיר את התעבות האדים אל התחתית.
בישול מסורתי של טאג'ין נעשה על גבי פחמי עץ לוהטים, תוך השארת מרווח בין הפחמים לטאג'ין כדי למנוע התחממות מהירה מידי. לצורכי טאג'ין משתמשים בלבני פחם גדולות כיוון שהן נותרות חמות במשך שעות, בעוד פיסות פחם קטנות יותר נשמרות עבור שיפודים וסוגי בשר אחרים לצלייה על מנגל.
יש המכינים טאג'ין בתנור או על כיריים (של גז או חשמל) בחום נמוך מאוד ההכרחי לבישול האיטי. בבישול על כיריים נעשה שימוש בטבעת אלומיניום המונחת על המבער תחת הטאג'ין כדי להבטיח חלוקה שווה של החום. כיום קיימים סירי טאג'ין עם תחתית ברזל יצוק עבה שניתן לבשל בהם על גבי כיריים בחום גבוה. תחתית זו מאפשרת השחמה של הבשר והירקות לפני הבישול.
ניתן לדמות בישול בטאג'ין באמצעות בישול בסיר לבישול אטי אך התוצאה תהיה שונה מעט. סירי טאג'ין רבים הם פריט עיצובי כמו גם כלי שימושי. עם זאת, ישנם טאג'ינים המיועדים לשמש אך ורק ככלי הגשה מעוצב.
סיר הטאג'ין > גלריה

הכנת סירי טאג'ין
סיר טאג'ין
בישול בטאג'ין
טאג'ין חשמלי
טאג'ין בשימוש בשטח
טאג'ין מרוקאי

תבשילי טאג'ין מרוקאים הם נזידים בבישול איטי, הכוללים לרוב בשר בקר, עוף או דג, עם ירקות או פירות. לעיתים מוסיפים אגוזים ופירות יבשים. בטאג'ין משתמשים בתבלינים כגון זנגביל, כמון, כורכום, קינמון וזעפרן. בטאג'יני ירקות מתבלים בפפריקה וצ'ילי. השילוב של מתוק ומלוח אופייני בטאג'ינים כגון בשר כבש עם תמרים ותבלינים. תבשיל טאג'ין מוגש לרוב עם לחם.
כיוון שהמכסה החרוטי כולא את האדים ומחזיר את הנוזלים המתעבים אל הסיר, נדרשת רק כמות קטנה של מים לבישול הבשר והירקות. שיטת בישול כזו מעשית באזורים בהם אספקת המים מוגבלת.
ישנם סירי טאג'ין בהם ישנם חורים בקצה לצורך הוצאת האדים ולעיתים אף מניחים עליהם לימון לצורך בישול.
טאג'ין מרוקאי > גלריה

טאג'ין כבש, שזיפים וביצים
טאג'ין עם שקדים
טאג'ין כבש ומנגו
טאג'ין עוף
בישול בטאג'ינים בשטח
טאג'ין תוניסאי

במטבח התוניסאי המונח טאג'ין מתייחס למאכל שונה מהטאג'ין המרוקאי, דומה יותר לפריטטה האיטלקית. תחילה מכינים נזיד פשוט, עשוי בשר קצוץ, המבושל עם בצל ותבלינים כגון בהרט (ניצני ורד וקינמון טחון) או תערובת כוסברה וזרעי קימל הנקראת טאביל. מוסיפים לתערובת חומר מדביק כגון פירורי לחם, חומוס או קוביות תפוחי אדמה. כשהבשר רך מערבבים אותו עם תבלין כגון פטרוזיליה, נענע, זעפרן או עגבניות מיובשות, עם ירקות ועם תבשיל מוח עגל. לאחר מכן מעשירים את התבשיל בביצים. התערובת נאפיית בתנור או על הכיריים עד שהתחתית והחלק העליון פריכים והמלית התייצבה. אזי הופכים את המאפה על צלחת וחותכים אותו לריבועים, ומגישים בליווי פלחי לימון. יש המכינים את המאפה עם מאכלי ים או עם ירקות בלבד.
באזורים כפריים בתוניסיה מניחים כלי חרס שטוח על פחמי עץ זית, ממלאים אותו, מכסים במכסה חרס שטוח ועורמים פחמים חמים מעל. הטאג'ין המתקבל פריך בתחתית ובחלקו העליון, עסיסי בפנים ובעל ניחוח מעושן.
סירי טאג'ין
פסל הטאג'ין בעיר סאפי במרוקו
טאג'ין תוניסאי
שמחה זליג ריגר

| --- | --- |

הרב שמחה זליג ריגר
 לידה:  27 בפברואר 1864 כ' באדר א' ה'תרכ"ד נובהרדוק 
 פטירה:  15 באוקטובר 1942 (בגיל 78) ד' בחשוון ה'תש"ג בריסק 
 כינוי:  הדיין מבריסק
 מקום קבורה:  לא נודע (נרצח בידי הנאצים בתוך יער ליד העיר בריסק, עם שאר בני קהילתו)
 מדינה:  האימפריה הרוסית 
 מקום פעילות:  בריסק
 תקופת הפעילות:  ? – 15 באוקטובר 1942 
 השתייכות:  ישיבת וואלז׳ין
 תחומי עיסוק:  אב בית דין
 רבותיו:  הרב משה יהושע יהודה לייב דיסקין
 תלמידיו:  הרב איסר יהודה אונטרמן
 בני דורו:  הרב חיים הלוי סולובייצ'יק
 בת זוג:  הרבנית שרה (סורקי) ריגר
 צאצאים:  נכדו, הרב חיים דוב בער גולבסקי
 
 תפקידים נוספים:  דיין ומורה הוראה
 
הרב שמחה זליג ריגר (כ' באדר ה'תרכ"ד, 1864 - ד' בחשוון ה'תש"ג, 1942) היה רב, דיין ומורה הוראה בבריסק שבליטא. נספה בשואה.
תולדותיו

נולד בנובהרדוק לרב דב בר ופעשע מוגילנסקי. אביו היה תלמיד חכם ובעל שיעור קומה תורנית, מנכבדי העיר וסוחריה. בשנת ה'תרל"ד (1874) עברה משפחתו להתגורר בבריסק. כנער שימש את רבי יהושע לייב דיסקין עד סיום כהונתו והושפע ממנו רבות בשיטות ההוראה. בשנת תרמ"ב נשא את בתו של הרב אברהם רודנסקי מוולוז'ין, לאחר נישואיו נכנס ללמוד בישיבת וולוז'ין, והיה לתלמידיהם של ראש הישיבה הנצי"ב מוולוז'ין ומשנהו רבי חיים מבריסק. לאחר שנפטר רבה של קהילת בריסק, הבית הלוי, ביקשה הקהילה למנות תחתיו את בנו רבי חיים והוא ניאות לבקשתם בתנאי שבמקביל ימונה רבי שמחה זליג למורה הוראה ולדיין ותופקד בידיו האחריות על פסיקת ההלכות והדיונים הממוניים בעיר (זאת כנראה משום שרבי חיים השתדל להימנע מפסיקת הלכה ומדיינות)[דרוש מקור]. גם אחר פטירת רבי חיים ומינויו של בנו רבי יצחק זאב הלוי סולובייצ'יק תחתיו, המשיך רבי שמחה זליג לשאת במשרת מורה הוראה והדיין של בריסק.
רבי שמחה זליג התייחד מבין תלמידי ישיבת וולוז'ין בכך שלא עסק בסדר הלימוד הרגיל בישיבה, כלומר בבירור סוגיות שבתלמוד שעיקרן תאוריה ולא מעשה, אלא עסק בלימוד ההלכה הפסוקה. כבר בישיבה התפרסם כבקי ובר סמכא בעניינים ההלכתים מסובכים. יכולת הפסיקה שלו הייתה מדהימה, תוך דקות ספורות היה יכול להספיק לענות עשרות תשובות בעניינים מורכבים. פעם אמר עליו רבי חיים: במקצוע ההוראה רבי שמחה זליג הוא חד בדרא (יחיד בדורו)! ההערכה אליו גברה בעקבות מקרה בו הכריז ברבים כי טעה במקרה מסוים של פסיקת הלכה.
מלבד מצוינותו בשדה ההלכה, היה רבי שמחה זליג מיוחד גם ביראת שמים ובצדקות. תפילתו היומיומית הייתה סוערת ונרגשת וכולו היה כאש בוערת. גם בשעה שהיה מורה הוראה היה אחוז פחד וחרדה לבל יטעה, ואף את תלמידיו הדריך שינהגו כך. גם מידותיו הטובות וליבו הרחום והשופע לזולת היו מן המפורסמים, והיה מקריב את כל כולו לעשיית צדקה וחסד.
היה מהרבנים הראשונים שנתנו דעתם לסוגיית קו התאריך בהלכה ודעתו הייתה כפי שסבר גם החזון איש לאחר מכן, אך דעתו בסוגיא זאת לא התקבלה בציבור.
הרב ריגר לא חיבר ספרים, אך בקבצים וספרים רבים נתפרסם מדברי תורתו וחכמתו. רבי חיים מבריסק, שבספרו אינו מזכיר כמעט את דברי האחרונים, כותב בשם רבי שמחה זליג בשלשה מקומות בספרו ומכנהו "ידידי הרש"ז".
הרב ריגר נרצח בשואה יחד עם יהודי בריסק, בחודש חשוון ה'תש"ג (1942).
תולדותיו > צאצאיו

בניו היו הרב ד״ר משה אהרן, חיים, שמעון, גולדה, אסתר, פשקע, וחיה פייגע גולבסקי.
נכדו הוא פרשן הכדורסל שימי ריגר, הקרוי על שמו.
נינו הוא יונתן ריגר, עיתונאי המשמש ככתב התרבות של חברת החדשות.
תולדותיו > תלמידיו

הרב איסר יהודה אונטרמן, לימים הרב הראשי לישראל.
הרב אהרן יהודה לייב שטינמן.
בספר הביוגרפיה, מנחם בגין נזכר כיצד חיילים נאצים השפילו בפומבי בכיכר העיר את הרב שמחה זליג ריגר, וגזרו את זקנו.[4][דרושה הבהרה]
לקריאה נוספת

יצחק לוין (עורך), אלה אזכרה, חלק חמישי, עמ' 289, ניו יורק ה'תשכ"ג
עצות להצלחה בתורה, מתורתו של הרב הדיין שמחה זליג ריגר, אתר תורתך לא שכחתי
Sara Reguer, My Father's Journey: A Memoir of Lost Worlds of Jewish Lithuania, Academic Studies Press, Boston 2015
הערות שוליים

↑  מוריה, לט, עמוד יז, מכון ירושלים, ירושלים תשל"ו.
↑  יוחנן שבדרון, בעניין קו התאריך, קובץ בית אהרן וישראל, ירושלים, שבט - אדר תש"ע, עמוד קיא.
↑  הלכות תפילין פרק א הלכה טו (קושיה בשמו), הלכות תרומות פרק א הלכה י (פירוש בשמו), הלכות ביאת מקדש פרק יג הלכה כא (תירוץ בשמו).
↑  תמונת חתנו הרב משה ראובן גולבסקי בגטו בריסק, באתר יד ושם.
| --- | --- |
בקרת זהויות :  NLI: 987007524127605171  LCCN: n2019019719  VIAF: 310738840   WorldCat (עם VIAF): 310738840
הרועה האחרון (סרט)

| --- | --- |

כרזת הסרט
 בימוי:  דניאל דר בימוי משנה: רותם ברוכין
 הופק בידי:  שי שחם   ליאור שמש   מאיה גרשוביץ
 תסריט:  גיא בוסקו
 עריכה:  עמית גינתון
 שחקנים ראשיים:  ניר קיטרו   רוני וייסמן   אורי ליפשיץ
 צילום:  אייל שפירא
 מדינה:  ישראל ישראל
 הקרנת בכורה:  2015 
 משך הקרנה:  94 דקות
 שפת הסרט:  עברית
 סוגה:  סרט קומדיה 
 תקציב:  ~40,000 ש"ח
 דף הסרט ב־IMDb
 
הרועה האחרון הוא סרט פנטזיה קומי ישראלי באורך מלא. הסרט נכתב על ידי גיא בוסקו ובוים על ידי דניאל דר מקבוצת Evil Sun Productions. הסרט תוקצב על ידי מערכת מימון המונים במהלך שנת 2013 וגייס תקציב של 43,600 שקל. גרסת ראף קאט של הסרט הוקרנה לראשונה במסגרת פסטיבל אייקון 2013. לאחר מכן עבר הסרט עריכה מחודשת ותיקונים והוא יצא לבסוף ב-2015.
עלילה

עמית (ניר קיטרו), גיק ממוצע, עובד בחברת מחשבים ומנהל חיים רגילים לחלוטין, חוץ מהחלומות שרודפים אותו בלילה. בחלומותיו הוא רואה סמל שחוזר על עצמו, סמל שנראה לו מוכר באופן משונה. כדי להסיר קצת דאגות מליבו, הוא משתכנע להבריז מהעבודה ביחד עם חברתו הטובה מאיה (רוני ויסמן), ולנסוע לים. הטיול הקצר הופך להרפתקה כשהם דורסים בטעות תמהוני זקן. התמהוני, שימי (אורי ליפשיץ), לוקח אותם למסע מטורף ברחבי ארץ ישראל בעקבות אוצרות עתיקים ורבי עוצמה. במהלך מסעם הם נאלצים להימלט מסוכנים ממשלתיים קשוחים, מאנשי עסקים מהעולם התחתון, ומכוחות מרושעים שזוממים לשלוט בעולמנו ולשעבד את בני האדם.
שחקנים

| שחקן/ית | דמות |
| --- | --- |
ניר קיטרו: עמית נווה
רוני וייסמן: מאיה בן דוד
אורי ליפשיץ: שימי
אדוה קמחי: סמאל
יובל אורנר: גולית
אילה שיפטן: הסוכנת מ
ניר שרון: הסוכן מ
בועז קרני: פינקו
רעות פיש: ד"ר ברודו
ביקורות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
יצחק קרליץ

הרב יצחק קרליץ (מכונה: ר' איצ'לה קוסובר; 1880 לערך - ה'תש"ב, 1942) היה רב בקוסובה, שנודע בצדיקותו ופרישותו. אחיו של החזון איש. נספה בשואה.
קורותיו

נולד בקוסובה לרב שמריהו יוסף קרליץ, רב העיירה. מקטנותו התנהג בפרישות. נשא את קיילה, בתו של הרב ראובן, אב"ד נרבה שליד ביאליסטוק. לאחר נישואיו המשיך לנהוג בפרישות והסתגפות. לאחר כמה שנים שב לקוסובה והתגורר בסמוך לאביו.
לאחר פטירת אביו סירב לקבל על עצמו את הרבנות והוא מסר אותה לגיסו הרב אבא סוויאטיצקי. הוא עצמו המשיך להתגורר בקוסובה והיה האישיות התורנית המרכזית בקוסובה ובסביבתה. כשנודע לאחיו החזון איש כי הוא משתוקק לעלות לארץ ישראל, הוא מנע זאת ממנו בטענה כי הרוחניות של קוסובה תלויה בו. לאחר מלחמת העולם הראשונה ייסד ישיבה בקוסובה לבני המקום ועמד בראשה.
אף על פי שכל ימיו ברח מן הרבנות, בשנות ה-30 הוא ניאות לקבל עליו את הרבנות בלכוביץ, לאחר שרבה הקודם של העיירה, אחיו הרב מאיר קרליץ, עלה לארץ ישראל. יוזם הרעיון היה הרב חיים עוזר גרודזנסקי, ששמע על העוני והמחסור ששררו בביתו של הרב איצ'לה קרליץ. אולם בסופו של דבר החליט הרב קרליץ לא לנטוש את בני קוסובה וויתר על הרבנות בלכוביץ.
לאחר שפרצה מלחמת העולם השנייה סירב להיענות להצעה להציל את עצמו ואת בני משפחתו ונשאר בעיירה עם בני קהילתו. בשנת תש"ב (1942), בעת שעמד בתפילה בביתו ביום שבת, נורה למוות על ידי חיילים נאצים. לאחר שאלו עזבו את העיירה  נאספה גופתו והובאה לקבר ישראל על ידי אנשי העיירה, אלו שברחו ליערות ושרדו ובניהם חיים נטע בן מאיר פולונסקי שהסתתר במרתף מתחת לבית ספר "תרבות". יחד איתו נהרגו אשתו ובתו והם נקברו בקבר משותף.
לקריאה נוספת

רבי איצל'ה קרליץ - נגיד הרוח, בתוך: הרב שלמה כהן (יו"ר המערכת) ואחרים, פאר הדור: פרקים ממסכת חייו ויצירתו של גאון דורנו מרן רבי אברהם-ישעיהו קרליץ  בעל „חזון אי"ש”, בני ברק: הוצאת נצח, תשכ"ז, ח"א עמ' קד-קז.
הערות שוליים

↑  עדותו של הניצול חיים נטע פולונסקי מקוסובה.
| --- | --- |
בקרת זהויות :  NLI: 987007409962405171  VIAF: 58156675130633582720   WorldCat (עם VIAF): 58156675130633582720
איביזה (סרט)

| --- | --- |

כרזת הסרט
 בימוי:  שי כנות
 הופק בידי:  עופר נעים משה אדרי לאון אדרי
 תסריט:  חיים ברבי
 שחקנים ראשיים:  מאור שוויצר עופר חיון מעיין בלום דר זוזובסקי דביר בנדק
 מוזיקה:  שיר הנושא של "איביזה": מילים: עברי לידר ומורן דוד, ביצוע: עברי לידר
 מדינה:  ישראל
 חברה מפיצה:  סרטי יונייטד קינג
 הקרנת בכורה:  ישראל9 ביולי 2015
 משך הקרנה:  94 דקות
 שפת הסרט:  עברית
 סוגה:  קומדיה
 תקציב:  4,481,317 ש"ח
 הכנסות:  3,539,399 ש"ח (מהקרנות בבתי קולנוע בארץ במהלך 2015 בלבד)
 דף הסרט ב־IMDb
איביזה הוא סרט קומדיה ישראלי אשר יצא לאקרנים ביולי 2015 בבימויו של שי כנות, על פי תסריטו של חיים ברבי, ובכיכובם של מאור שוויצר, עופר חיון, מעיין בלום, דר זוזובסקי, דביר בנדק ועוד.
תקציר העלילה

ים (מאור שוויצר) הוא כבר בן 23 אך עדיין לא מרגיש שהגיע הזמן לתפוס כיוון בחייו. זה לא דחוף במיוחד כשלא חסר לו כלום ומשפחתו עשירה. יום בהיר אחד החיים מאלצים אותו לקחת יוזמה כאשר אחיו הצעיר נפצע בתאונת גלישה ואביו, בני (אבי קושניר) הקשוח מאלץ אותו לשלם על הניתוח. יחד עם שני חבריו הקרובים, דניאל (עופר חיון) האינטרסנט הדורסני, וערן (מעיין בלום) השמנמן החרמן, ים טס לאיביזה במרדף אחר 150,000 דולר בתחרות גלישה מקומית. במהלך התחרויות החבורה מסתבכת עם דודו של ים, מאפיונר בשם ג'וש (עיוות של שמו המקורי יהושע), שאף על פי שבהתחלה נראה נחמד, מתגלה כמרושע ביותר שרוצה לגנוב יהלומים.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| מאור שוויצר | מנשה "ים" כהן | אוהב לגלוש, משיג בחורות בקלות. |
| עופר חיון | דניאל | חבר של אמה, טס כדי להשיג בחורות, אבל מחליט לא לבגוד |
| מעיין בלום | ערן | השמן החרמן בחבורה מאוהב ברונה מאז שהיו ילדים |
| דר זוזובסקי | רונה | מושא אהבתו של ערן, מאוהבת בו בסתר |
| דביר בנדק | יהושע/ג'וש | מאפיונר מקומי, אח של בני |
| נועה וולמן | ג'ניפר | עובדת של ג'וש, נהיית חברה של ים |
| אבי קושניר | בני | אבא של ים ואסף, אח של יהושע |
| שני אטיאס | אמה | החברה של דניאל |
| אורי לייזרוביץ | ראקש | נהג מונית הודי עם בעיה שכלית מחבב מאוד את ים |
| אלי נוס | אסף | אחיו של ים, נפצע בתאונת גלישה |
| נתן זהבי | פצה | מציל בים |
| שי כנות | יהלומן |  |
| צחי נוי | קופידון |  |
| רומי אבירם | מאיה |  |
ביקורות

הסרט זכה לביקורות קשות ממרבית מבקרי הקולנוע בישראל. בתוכנית לסיכום שנת תשע"ה בקולנוע הישראלי ששודרה בערוץ הראשון הכתירו המבקרים אלברט גבאי ושמוליק דובדבני את איביזה כסרט הישראלי הגרוע ביותר לשנה זו. דובדבני אף הגדיל ואמר כי "איביזה הוא לא רק הסרט הישראלי הגרוע ביותר שראיתי השנה. לדעתי, הוא אחד הסרטים הישראלים הגרועים שנעשו".
הקרנות בבתי קולנוע בארץ

למרות הביקורות השליליות הרבות, הסרט "איביזה" הצליח בקופות: על פי דו"ח שפרסם אמציה סמקאי, יו"ר עמותת "בצדק", במהלך שנת 2015 צפו בסרט זה כ-100,000 צופים, בבתי קולנוע ברחבי הארץ.
הערות שוליים

1 2  על פי דו"ח שפרסם אמציה סמקאי, יו"ר עמותת "בצדק".
דוד חיים (סרט, 2009)

| --- | --- |
 בימוי:  אבי דור, גלית לוי פלד
 הופק בידי:  עמית שקד   מוטי רז   עידית נחומי
 תסריט:  אבי דור   חיים אוסדון
 עריכה:  אבי רוטמן   אייל שילון
 שחקנים ראשיים:  חיים אוסדון
 מדבבים בעברית:  ליאור דטאוקר
 מוזיקה:  אבי דור, חיים אוסדון, ליאור דטאוקר
 צילום:  עמרי תקוע, רני נחמני
 מדינה:  ישראל ישראל
 חברה מפיצה:  חברים הפקות
 שיטת הפצה:  ישירות לווידיאו 
 הקרנת בכורה:  1 בנובמבר 2009
 משך הקרנה:  45 דקות
 שפת הסרט:  עברית
 סוגה:  סרט לילדים, סרט קומדיה, סרט מוזיקלי
 סרט הבא:  דוד חיים 2
 
דוד חיים הוא סרט טלוויזיוני והדי וי די הראשון של חיים אוסדון.
תקציר העלילה

דוד חיים הוא דוד שמנהל מכולת עם חברו החייזר בובו, שמגיע יומולדת של חיים הוא מתרגש לקראת יום הולדתו, מטפל בבעלי החיים עושה את הסבבי בבי [דרושה הבהרה] יוצא לחפש את נחום הארנב פוגש תאומות ובסוף חוגג את יום הולדתו.
השחקנים והדמויות

חיים אוסדון - הדוד חיים
ליאור דטאוקר - בובו
טל מן - אמא של מעיין
נוי קרקו - אחות תאומה
הדר קרקו - אחות תאומה
עדי ביטי - מעיין
השירים בסרט

בוקר טוב לכל הילדים
בובו
סבבי בבי בובי בם
שיר הסופר (לא הופיע בדיסק השירים של הסרט)
שיר פתיחה (הגרסה הזו לא הופיעה גם בדיסק השירים של הסרט אלא הגרסה המקורית)
יופי של צלילים
נחום הארנב
כל החיות מיוחדות
אחיות תאומות
היום יש לי יומולדת
ראו גם

דוד חיים 2
הבית הרדוף (סרט, 2013)

| --- | --- |
כרזת הסרט בעברית
כרזת הסרט בעברית
 בימוי:  מייקל טידס (אנ')
 הופק בידי:  מרלון ויינס ריק אלוורז
 תסריט:  מרלון ויינס ריק אלוורז
 עריכה:  סוזנה היינס
 שחקנים ראשיים:  מרלון ויינס אסנס אטקינס (אנ') סדריק הבדרן (אנ') ניק סוורדסון (אנ') דיויד קושנר (אנ') דייב שרידן (אנ')
 צילום:  סטיב גאיינר (אנ')
 מדינה:  ארצות הברית
 חברת הפקה:  IM Global (אנ') Baby Way Productions Endgame Releasing Automatik
 חברה מפיצה:  Open Road Films (אנ')
 שיטת הפצה:  וידאו על פי דרישה 
 הקרנת בכורה:  11 בינואר 2013
 משך הקרנה:  86 דקות
 שפת הסרט:  אנגלית
 סוגה:  אימה סאטירה
 מקום התרחשות:  קליפורניה 
 תקציב:  2.5 מיליון דולר
 הכנסות:  60.1 מיליון דולר
 הכנסות באתר מוג'ו:   hauntedhouse
 סרט הבא:  הבית הרדוף 2
 דף הסרט ב־IMDb
 
הבית הרדוף (באנגלית: A Haunted House) הוא סרט אימה סאטירי אמריקאי משנת 2013. הסרט בוים על ידי מייקל טידס (אנ') והשחקן הראשי בו הוא מרלון ויינס (שגם כתב את התסריט והפיק). למרות שויינס ציין שהסרט הוא "לא בדיוק פרודיה, אלא סרט עם דמויות מצחיקות שעושות בדיוק את ההפך ממה שדמויות בסרטי אימה רגילים יעשו", הסרט צוחק על סגנון ה-Found Footage וסרטים כמו "פעילות על טבעית" ו-"השטן שבפנים (אנ')". הסרט הופץ ב-11 בינואר 2013 וזכה לביקורות קוטלות, אך הרוויח 60 מיליון דולר כנגד 2.5 מיליון שהושקעו ביצירתו. סרט המשך בשם "הבית הרדוף 2" יצא ב-18 באפריל 2014.
שחקנים

מרלון ויינס - מלקולם ג'ונסון, דמות הפרוטגוניסט בסרט.
אסנס אטקינס (אנ') - קישה דייוויס, בת זוגו של מלקולם.
סדריק הבדרן (אנ') - האב דאג, לשעבר חבר כנופיה אלים שחזר בתשובה וכעת משמש ככומר.
ניק סוורדסון (אנ') - צ'יפ, מדיום שמסייע למלקולם וקישה להתמודד עם הרוח. בעל משיכה מינית למלקולם.
דיויד קושנר (אנ') - דן, בעל חברת אבטחה שביחד עם אחיו, בובי מתקין את מצלמות האבטחה בביתם של מלקולם וקישה.
דייב שרידן (אנ') - בובי, אחיו של דן ועובד יחד איתו בעסק. נרמז שהוא סובל ממוגבלות שכלית התפתחותית.
מרלין פורט (אנ') - רוזה, עוזרת הבית ההיספנית של מלקולם וקישה.
אנדי דיילי (אנ') - סטיב, חבר של מלקולם ובן זוגה של ג'ני. במהלך הסרט מנסה לגרום למלקולם להשתתף באורגיה.
אלאנה אובך (אנ') - ג'ני, בת זוגו של סטיב. נרמז שהיא נמשכת למלקולם.
אפיון קרוקט (אנ') - ריי ריי, גנגסטר ובן דודו של מלקולם.
רובין טיד (אנ') וג'יי בי סמוב - אמה ואביה החורג של קישה.
ביקורות והכנסות > הכנסות

בצפון אמריקה, הסרט הרוויח 4.4 מיליון דולר ועוד 20.1 מיליון דולר בארצות אחרות. בכך רווחו מסתכם ב-60.5 מיליון דולר. יצירת הסרט עלתה 2.5 מיליון דולר.
הסרט הרוויח 18.1 מיליון דולר בסוף השבוע הראשון להפצתו, בכך הוא הגיע למקום השני מיד אחרי הסרט "כוננות עם שחר" שהרוויח 24.4 מיליון דולר.
ביקורות והכנסות > ביקורות

האתר Rotten Tomatoes העניק לסרט ציון של 9% טריות על סמך 53 ביקורות.
האתר Metacritic העניק לסרט ציון של 20/100 על סמך 16 ביקורות.
מדיה ביתית

הסרט הופץ בתקליטורי DVD ובלו-ריי ב-23 באפריל 2013.
סרט המשך

ב-8 באפריל 2013, אושר שויינס, Open Road Films (אנ') ו-IM Global (אנ') יפיקו סרט המשך לאור ההצלחה הכלכלית של הסרט הראשון. צילומי סרט ההמשך החלו בחודש יוני, 2013. ב-18 באפריל 2014, סרט המשך בשם "הבית הרדוף 2" הופץ.
הערות שוליים

↑  A Haunted House (2013) - Michael Tiddes | Synopsis, Characteristics, Moods, Themes and Related | AllMovie (באנגלית), נבדק ב-2024-01-12
↑  Marlon Wayans: ‘A Haunted House’ Is Better Than Those Other Bulls**t Parodies! [EXCLUSIVE], Z 107.9, ‏2013-01-11 (באנגלית אמריקאית)
↑  Open Road Films Sets A Haunted House 2 Release Date - ComingSoon.net, web.archive.org, ‏2013-05-05
↑  A Haunted House, Box Office Mojo
↑  A Haunted House - Rotten Tomatoes, www.rottentomatoes.com, ‏2013-01-11 (באנגלית)
↑  A Haunted House, www.metacritic.com (באנגלית)
דוד חיים 2

| --- | --- |
 בימוי:  אסף אשתר, טל פיטל
 הופק בידי:  עמית שקד   מוטי רז   רונן שרון
 עריכה:  מיקי שטיינר, יגאל טל
 שחקנים ראשיים:  חיים אוסדון, ליאור פאוקר, דרור טייכנר
 מדבבים בעברית:  ליאור דטאוקר, אסף אשתר
 מוזיקה:  ליאור דטאוקר, אסף אשתר, חיים אוסדון, אסי טל
 צילום:  יובל מימון, עודד הורוביץ
 מדינה:  ישראל ישראל
 חברה מפיצה:  חברים הפקות
 שיטת הפצה:  ישירות לווידיאו 
 הקרנת בכורה:  1 בנובמבר 2009
 משך הקרנה:  45 דקות
 שפת הסרט:  עברית
 סוגה:  סרט לילדים, סרט קומדיה, סרט מוזיקלי
 סרט קודם:  דוד חיים
 
דוד חיים 2 הוא סרט טלוויזיוני והדי וי די השני של דוד חיים.
תקציר העלילה

דוד חיים מנמנם בתחילת הסרט עד שבובו והילדים מעירים אותו בעזרת פרחים, כשהילדים רוצים לאכול גלידה דוד חיים מסרב כי גלידה היא לא ארוחת בוקר, אז הוא מציע לילדים לשחק עד ישבו על הפתעה.
השניים חושבים על הפתעה ומוצאים שיכינו סרט פירות, עד שהשניים חושבים מי יעשה סלט פירות מופיע שפי שף שעוזר להם להכין את ההפתעה, שסלט הפירות מוכן והילדים אוכלים עם בובו ודוד חיים נמרחה קצת על פרצופו של חיים אף על פי שהוא מנקה אותה.
כשהילדים רוצים ידיים בובו ודוד חיים מנסים למצוא משחק וכשהתפוז מדבר אל דוד חיים ובובו הוא אומר להם שיש אוצר ושיסתכלו במפה של השכונה כדי למצוא את האוצר, אז הם מבחינים במפת השולחן ורואים שזו מפה של השכונה.
כשדוד חיים וחבריו הולכים מנסים שני שובבים בשם פנצ'ר ופופיק לקחת את האוצר לעצמם כאשר עשו דברים רעים ועבדו על דוד חיים ובובו. הם מסיימים את הטיול בגן המשחקים. לאחר שדוד חיים מציל את פופיק מהסולם בגן הוא לוחש להם סוד כדי שיהיו טובים.
בסוף דוד חיים וחבריו מגלים כי התפוז אמר להם שהאוצר הוא משחק.
בסוף הסרט פנצ'ר ופופיק מביאים לכולם גלידה.
השחקנים והדמויות

חיים אוסדון - דוד חיים
ליאור דטאוקר - בובו
ליאור פאוקר - פנצ'ר
דרור טייכנר - פופיק
יובל שם-טוב - יובל המבולבל
אסף אשתר - שפי שף / תמרור / עץ
מוטי רז - רוכב אופניים
נוי קרקו - ילדה
הדר קרקו - ילדה
השירים בסרט

אני דוד חיים
סלט פירות
זהירות זה כל הסוד
כמה טוב בים
מאושר בפיקניק
דומה לעצמי
גן השעשועים
פשוט אוצר
ראו גם

דוד חיים